Սակայն պիտի բարձրաձայնեմ, որ անցեալի յանցանքներ ունէր նաեւ Սովետական Միութիւնը, որն այժմ՝ բաժանուելով յետսովետական հանրապետութիւնների, այդպէս էլ մնաց անպատիժ, չդատապարտուած։ Այսօր անցեալի ժամանակաշրջանը բնորոշում են որպէս կոմունիստների (համայնավարների) շրջան։ Չի'եղել, պարոնայք, այդպիսի ժամանակ։ Իսկական համայնավարներին ոչնչացրեց Ստալինի ռեժիմը տարբեր միջոցներով. նրանց թունաւորեցին, գնդակահարեցին եւ նրանց աճիւնը այսօր Քրեմլի պատում է ամփոփուած, իսկ Սովետական կազմում ընդգրկուած բազմազգ ժողովուրդների սերուծքը. ազնուական, զինուորական, մտաւորական, հոգեւորական, գործարար, ողջ գենոֆոնդը արմատախիլ եղաւ, սառեցուեց Սիպիրի համակեդրոնացուած ճամբարներում...